Més de 400 persones participen en la marxa contra la violència de gènere a Llíria
25 de novembre de 2024

Més 400 persones han participat en la VI marxa “Llíria Lliure de Violència contra la Dona”, que s'ha celebrat hui amb motiu del Dia Internacional de l'Eliminació de la Violència contra la Dona. La campanya del 25N porta per lema enguany “La força d'una, la veu de totes”.

La desfilada reivindicativa ha estat encapçalat per representants de la Corporació municipal i s'han sumat també associacions de dones, centres educatius i altres entitats de la societat civil del municipi. El recorregut pels principals carrers de la població ha conclòs a la plaça Major amb la lectura d'un manifest institucional d'esta jornada.

Amb esta acció, Llíria vol manifestar el seu total rebuig a la violència de gènere en totes les seues formes, el compromís per l'eliminació d'esta xacra social i la responsabilitat per una societat més igualitària.